version:3.4
<darkblue>A falu fejlődése

Minden falu kicsiként indul egy központi épület körül (ennek típusa változó: erőd, palota, kolostor stb. – általában „városházának” nevezik), néhány házzal vagy más épülettel. A falubeliek fő célja a falu bővítése: új építendő épületeket választanak és a meglévő épületek továbbfejlesztését tervezik. Ehhez nyersanyagokra van szükségük – egyeseket maguk is termelnek (a favágók fát hordanak, a bányászok követ stb.), másokért azonban a játékosra szorulnak. A tervezett építkezéshez szükséges anyagokat a központi épületben láthatod. Segíthetsz nekik azzal, hogy ezeket az anyagokat adod el először.

A falu lakossága idővel szintén nő – éjjel a házas falubelieknek gyermekei születhetnek. Felnőve ezek a gyermekek üres házakba költöznek, ha rendelkezésre áll ilyen, és felnőttekké válnak.

A falu fejlődése általában kétféleképp ér véget: vagy mert a falu az összes felépíthető épületet befejezte, vagy mert nincs több helye. Az utóbbi esetben a falu térképét megnézve láthatod, mely területek nem beépíthetők. Olykor lehetséges azokat beépíthetővé tenni, például egy tavat feltöltve.

Olykor egy falunak olyan blokktípusra van szüksége, amelyet te magad nem tudsz előállítani, például normann vagy japán gerendaváz blokkokra. Meg kell várnod, amíg a falu felépít egy műhelyt, és egy gyermek beköltözik oda mesteremberként.
