version:3.4
<darkblue>Landsbyens udvidelse

Alle landsbyer starter småt omkring en central bygning (af varierende art: fort, palads, kloster osv. ... almindeligt kaldet "rådhuset"), med nogle få huse eller andre bygninger. Landsbyboernes hovedmål er at udvide deres landsby ved at vælge nye bygninger at opføre og forbedringer af eksisterende bygninger. Derfor har de brug for ressourcer – de kan producere nogle selv (skovhuggere fælder træ, og stenbrydere bryder sten ...), men er afhængige af spilleren for andre. Deres materialebehov til den planlagte konstruktion vises i den centrale bygning. Du kan hjælpe ved at sælge disse ressourcer først.

Landsbyens befolkning vil også vokse over tid – om natten kan gifte landsbyboere få børn. Når disse børn er vokset op, flytter de ind i nye hjem, hvis der er ledige, og bliver voksne.

Landsbyens udvidelse stopper generelt på to måder: enten fordi landsbyen har færdiggjort alle de bygninger, der kan opføres, eller fordi der ikke er plads. I sidstnævnte tilfælde kan du kigge på landsbykortet for at se, hvilke områder der er ubebyggelige. Det er nogle gange muligt at gøre dem bebyggelige, for eksempel ved at fylde en sø op.

Nogle gange har en landsby brug for en bloktype, som du ikke selv kan fremstille, såsom normannisk og japansk bindingsværk. Du må vente, indtil landsbyen opfører et værksted, og et barn bosætter sig der som håndværker.